CELEX: 32014R1028
Language: hr
Date: 2014-09-26 00:00:00
Title: Provedbena uredba Komisije (EU) br. 1028/2014 оd 26. rujna 2014. o izmjeni Provedbene uredbe (EU) br. 1207/2011 o utvrđivanju zahtjeva u vezi s učinkovitošću i interoperabilnošću nadzora za Jedinstveno europsko nebo  Tekst značajan za EGP

30.9.2014   
            
            
               HR
            
            
               Službeni list Europske unije
            
            
               L 284/7
            
         PROVEDBENA UREDBA KOMISIJE (EU) br. 1028/2014
   оd 26. rujna 2014.
   o izmjeni Provedbene uredbe (EU) br. 1207/2011 o utvrđivanju zahtjeva u vezi s učinkovitošću i interoperabilnošću nadzora za Jedinstveno europsko nebo
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 552/2004 Europskog parlamenta i Vijeća od 10. ožujka 2004. o interoperabilnosti Europske mreže za upravljanje zračnim prometom (Uredba o interoperabilnosti) (1), a posebno njezin članak 3. stavak 5,
   budući da:
   
               (1)
            
            
               Provedbenom uredbom Komisije (EU) br. 1207/2011 (2) utvrđuju se zahtjevi za sustave koji pridonose osiguravanju nadzornih podataka kako bi se osiguralo usklađivanje učinkovitosti, interoperabilnost i učinkovitost ovih sustava unutar mreže upravljanja europskim zračnim prometom te u svrhu civilno-vojne suradnje.
            
         
               (2)
            
            
               Kako bi nove zrakoplove mogli opremiti novim mogućnostima, operatori moraju primiti potrebne specifikacije opreme barem 24 mjeseca prije predviđenog datuma primjene. Međutim, Europska agencija za sigurnost zračnog prometa (EASA) tek je u prosincu 2013. donijela relevantne certifikacijske specifikacije. Zbog toga operatori neće biti u mogućnosti do 8. siječnja 2015. nove zrakoplove opremiti novim funkcionalnostima ADS-B Out i Mode S Enhanced. Provedbenu Uredbu (EU) br. 1207/2011 trebalo bi stoga izmijeniti kako bi se operatorima na koje se odnosi za to osiguralo dovoljno dodatno vrijeme.
            
         
               (3)
            
            
               Kašnjenja u postupku certifikacije i ograničena raspoloživost potrebne opreme, kao i ograničenja industrijskih kapaciteta za opremanje zrakoplova, utječu na nesmetano naknadno opremanje postojeće flote. Brojne zrakoplove, većinom za prekoatlantske letove, treba prema zahtjevu Savezne uprave za zrakoplovstvo SAD-a (FAA) do 1. siječnja 2020. opremiti i funkcionalnošću ADS-B Out. Rokove za naknadnu ugradnju funkcionalnosti ADS-B Out i Mode S Enhanced trebalo bi stoga pomaknuti i više uskladiti s rokovima za ispunjenje zahtjeva za ADS-B koje je odredio FAA.
            
         
               (4)
            
            
               Državnim operatorima zrakoplova trebalo bi odobriti slične odgode datuma provedbe kao i drugim operatorima zrakoplova. Rok za naknadno opremanje državnih zrakoplova novim funkcionalnostima ADS-B Out i Mode S Enhance trebalo bi stoga također pomaknuti.
            
         
               (5)
            
            
               Provedbenu uredbu (EU) br. 1207/2011 trebalo bi na odgovarajući način izmijeniti.
            
         
               (6)
            
            
               Mjere predviđene ovom Uredbom u skladu su s mišljenjem Odbora za jedinstveno nebo, uspostavljenog u skladu s člankom 5. Uredbe (EZ) br. 549/2004,
            
         DONIJELA JE OVU UREDBU:
   Članak 1.
   Provedbena uredba (EU) br. 1207/2011 mijenja se kako slijedi:
   
               (1)
            
            
               Članak 5. mijenja se kako slijedi:
               
                           (a)
                        
                        
                           Stavak 4. zamjenjuje se sljedećim:
                           „4.   Operatori osiguravaju:
                           
                                       (a)
                                    
                                    
                                       da su zrakoplovi koji obavljaju letove iz članka 2. stavka 2. sa svjedodžbom o plovidbenosti prvi put izdanom 8. siječnja 2015. ili nakon tog datuma, opremljeni transponderom sekundarnog nadzornog radara koji ima mogućnosti navedene u dijelu A Priloga II.;
                                    
                                 
                                       (b)
                                    
                                    
                                       da su zrakoplovi s najvećom certificiranom masom pri uzlijetanju većom od 5 700 kg ili s maksimalnom stvarnom putnom brzinom većom od 250 čvorova, koji obavljaju letove iz članka 2. stavka 2., sa svjedodžbom o plovidbenosti prvi put izdanom 8. lipnja 2016. ili nakon tog datuma, opremljeni transponderom sekundarnog nadzornog radara koji uz mogućnosti navedene u dijelu A Priloga II. ima i mogućnosti navedene u dijelu B tog Priloga;
                                    
                                 
                                       (c)
                                    
                                    
                                       da su zrakoplovi s nepomičnim krilima s najvećom certificiranom masom pri uzlijetanju većom od 5 700 kg ili s maksimalnom stvarnom putnom brzinom većom od 250 čvorova, koji obavljaju letove iz članka 2. stavka 2., sa svjedodžbom o plovidbenosti prvi put izdanom 8. lipnja 2016. ili nakon tog datuma, opremljeni transponderom sekundarnog nadzornog radara koji uz mogućnosti navedene u dijelu A Priloga II. ima i mogućnosti navedene u dijelu C tog Priloga.”
                                    
                                 
                     
                           (b)
                        
                        
                           Stavak 5. zamjenjuje se sljedećim:
                           „5.   Operatori osiguravaju
                           
                                       (a)
                                    
                                    
                                       da će najkasnije do 7. prosinca 2017. zrakoplovi koji obavljaju letove iz članka 2. stavka 2. sa svjedodžbom o plovidbenosti prvi put izdanom prije 8. siječnja 2015. biti opremljeni transponderom sekundarnog nadzornog radara koji ima mogućnosti navedene u dijelu A Priloga II.;
                                    
                                 
                                       (b)
                                    
                                    
                                       da će najkasnije do 7. lipnja 2020. zrakoplovi s najvećom certificiranom masom pri uzlijetanju većom od 5 700 kg ili s maksimalnom stvarnom putnom brzinom većom od 250 čvorova, koji obavljaju letove iz članka 2. stavka 2., sa svjedodžbom o plovidbenosti prvi put izdanom prije 8. lipnja 2016., biti opremljeni transponderom sekundarnog nadzornog radara koji uz mogućnosti navedene u dijelu A Priloga II. ima i mogućnosti navedene u dijelu B tog Priloga;
                                    
                                 
                                       (c)
                                    
                                    
                                       da će najkasnije do 7. lipnja 2020. zrakoplovi s nepomičnim krilima s najvećom certificiranom masom pri uzlijetanju većom od 5 700 kg ili s maksimalnom stvarnom putnom brzinom većom od 250 čvorova, koji obavljaju letove iz članka 2. stavka 2., sa svjedodžbom o plovidbenosti prvi put izdanom prije 8. lipnja 2016., biti opremljeni transponderom sekundarnog nadzornog radara koji uz mogućnosti navedene u dijelu A Priloga II. ima i mogućnosti navedene u dijelu C tog Priloga.”
                                    
                                 
                     
         
               (2)
            
            
               U članku 8., stavak 2. zamjenjuje se sljedećim:
               „2.   Države članice osiguravaju da se najkasnije do 7. lipnja 2020. državni zrakoplovi namijenjeni za prijevoz, s najvećom certificiranom masom pri uzlijetanju većom od 5 700 kg ili s maksimalnom stvarnom putnom brzinom većom od 250 čvorova, koji obavljaju letove u skladu s člankom 2. stavkom 2., opreme transponderom sekundarnog nadzornog radara koji uz mogućnosti navedene u dijelu A Priloga II. ima i mogućnosti navedene u dijelu B i dijelu C tog Priloga.”
            
         
               (3)
            
            
               U članku 14., stavak 1. zamjenjuje se sljedećim:
               „1.   Zrakoplovi određenih tipova s prvom svjedodžbom o plovidbenosti izdanom prije 8. lipnja 2016., koji imaju najveću dopuštenu masu pri uzlijetanju veću od 5 700 kg ili maksimalnu stvarnu putnu brzinu veću od 250 čvorova i koji na digitalnoj sabirnici u zrakoplovu nemaju na raspolaganju potpuni skup parametara iz dijela C Priloga II. mogu se izuzeti od ispunjavanja zahtjeva iz točke (c) članka 5. stavka 5.”
            
         Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. rujna 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 96, 31.3.2004., str. 26.
   
   
      (2)  Provedbena uredba Komisije (EU) br. 1207/2011 od 22. studenoga 2011. o utvrđivanju zahtjeva u vezi s učinkovitošću i interoperabilnošću nadzora za Jedinstveno europsko nebo (SL L 305, 23.11.2011., str. 35.)